CELEX: 32008R1305
Language: mt
Date: 2008-12-19 00:00:00
Title: Regolament tal-Kummissjoni (KE) Nru 1305/2008 tad- 19 ta' Diċembru 2008 li japprova emendi minuri fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [ Maroilles jew Marolles (DPO)]

20.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 344/30
            
         REGOLAMENT TAL-KUMMISSJONI (KE) Nru 1305/2008
   tad-19 ta' Diċembru 2008
   li japprova emendi minuri fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Maroilles jew Marolles (DPO)]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 510/2006 tal-Kunsill tal-20 ta’ Marzu 2006 (1), u partikolarment it-tieni sentenza tal-Artikolu 9(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 9(1) tar-Regolament (KE) Nru 510/2006 u skont l-Artikolu 17(2) tal-istess Regolament, il-Kummissjoni eżaminat it-talba ta' Franza g]all-approvazzjoni ta’ emenda fl-ispeċifikazzjoni tad-denominazzjoni protetta tal-oriġini “Maroilles jew Marolles”, irreġistrata bir-Regolament tal-Kummissjoni tal-Kummissjoni (KE) Nru 1107/1996 (2).
            
         
               (2)
            
            
               It-talba għandha l-għan li temenda l-ispeċifikazzjoni billi tippreċiża l-kundizzjonijiet tal-użu ta’ trattamenti u addittivi għall-ħalib u fil-produzzjoni tal-“Maroilles ou Marolles”. Dawn il-prattiki jiżguraw iż-żamma tal-karatteristiċi essenzjali tad-denominazzjoni.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skont l-Artikolu 9 tar-Regolament (KE) Nru 510/2006, il-Kummissjoni tista' tapprovaha mingħajr rikors għall-proċedura stipulata fl-Artikoli 5, 6 u 7 tal-istess Regolament,
            
         
               (4)
            
            
               F’konformità mal-Artikolu 18(2) tar-Regolament tal-Kummissjoni (KE) Nru 1898/2006 (3), u skont l-Artikolu 17(2) tar-Regolament (KE) Nru 510/2006, jeħtieġ li jkun ippubblikat sinteżi sommarju tal-ispeċifikazzjoni.
            
         ADOTTAT DAN IR-REGOLAMENT:
   Artikolu 1
   L-ispeċifikazzjoni tad-denominazzjoni protetta tal-oriġini “Maroilles jew Marolles” hija b'dan emendata skont l-Anness I għal dan ir-Regolament.
   Artikolu 2
   Is-sommarju konsolidat bl-elementi ewlenin tal-ispeċifikazzjoni jinsab fl-Anness II għal dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 19 ta’ Diċembru 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      (3)  ĠU L 369, 23.12.2006, p. 1.
   
      ANNESS I
      B'dan huma approvati l-emendi li ġejjin għall-ispeċifikazzjoni tad-denominazzjoni protetta tal-oriġini “Maroilles jew Marolles”
      “Metodu ta' produzzjoni”
      Il-punt 5 tal-ispeċifikazzjoni rigward id-deskrizzjoni tal-metodu ta’ produzzjoni huwa kkompletat bid-dispożizzjonijiet li ġejjin:
      
         “(…) L-operazzjoni tat-tibqit tal-ħalib għandha ssir esklussivament bit-tames.
         Il-konċentrazzjoni tal-ħalib bl-eliminazzjoni parzjali tal-parti ilmija qabel il-koagolazzjoni hija pprojbita.
         Minbarra l-materja prima tal-ħalib, l-uniċi ingredjenti jew prodotti sekondarji jew addittivi awtorizzati fil-ħalib, u waqt il-produzzjoni, huma t-tames, il-kulturi innoffensivi tal-batterji, il-ħmira, il-moffa, il-klorur tal-kalċju u l-melħ.
         (…) Hija pprojbita l-konservazzjoni f’temperatura negattiva tal-materja prima tal-ħalib, tal-prodotti fil-proċess tal-produzzjoni, tal-baqta jew tal-ġobon frisk (fromage frais).
         (…) Hija pprojbita l-konservazzjoni f’atmosfera mmodifikata tal-ġobniet friski jew tal-ġobniet li għaddejjin mill-maturazzjoni.”
      
   
   
      ANNESS II
      SOMMARJU
      
         Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet protetti tal-oriġini għal prodotti agrikoli u l-oġġetti tal-ikel
      
      “MAROILLES jew MAROLLES”
      
         Nru tal-KE: FR-PDO-0117-0123/29.03.2006
      
      DPO (X) IĠP ( )
      Dan is-sommarju jippreżenta l-elementi ewlenin tal-ispeċifikazzjoni tal-prodott b'finijiet ta’ informazzjoni biss.
      1.   Dipartiment responsabbli fl-istat membru:
      
                  Isem:
               
               
                  Institut national de l’origine et de la qualité (INAO)
               
            
                  Indirizz:
               
               
                  51, rue d’Anjou, 75008 Paris
               
            
                  Tel.:
               
               
                  +33 (0)1 53 89 80 00
               
            
                  Feks:
               
               
                  +33 (0)1 53 89 80 60
               
            
                  Posta elettronika:
               
               
                  info@inao.gouv.fr
               
            2.   Grupp:
      
                  Isem:
               
               
                  Syndicat des Fabricants et Affineurs du fromage de Maroilles
               
            
                  Indirizz:
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Tel.:
               
               
                  +33 (0)3 23 97 57 57
               
            
                  Feks:
               
               
                  +33 (0)3 23 97 57 59
               
            
                  Posta elettronika:
               
               
                  sfam@uriane.com
               
            
                  Kompożizzjoni:
               
               
                  produtturi/proċessuri ( X ) Oħrajn ( )
               
            3.   Tip ta' prodott:
      
               
                  Klassi 1.3
               
               
                  Ġobnijiet
               
            4.   Speċifikazzjoni
      (sommarju tar-rekwiżiti msemmija fl-Artikolu 4(2) tar-Regolament (KE) Nru 510/2006)
      4.1.   Isem:
      “Maroilles jew Marolles”
      4.2.   Deskrizzjoni:
      Magħmul mill-ħalib tal-baqar, il-ġobon huwa artab u għandu qoxra ħamra fl-oranġo, ta’ forma kwadra bi ġnub minn 12.5 sa 13-il ċm tul, imma wkoll fi tliet forom oħra aktar żgħar (Sorbais, Mignon u Quart); fih tal-anqas 45 % xaħam.
      Il-ġobon hua kremuż u grass, omeġenu u minn lewn il-krema.
      4.3.   Żona ġeografika
      Iż-żona ġeografika tinfirex fuq it-territorji tal-muniċipalitajiet li ġejjin:
      
                   
               
               
                  Departiment tal-Aisne:
                  
                               
                           
                           
                              It-territorju kollu tad-distretti ta': Aubenton, Hirson, La Capelle, Le Nouvion-en-Thiérache u Vervins.
                           
                        
                               
                           
                           
                              It-territorju kollu tal-muniċipalitajiet ta': Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise u Wiège-Faty.
                           
                        
            
                   
               
               
                  Departiment tan-Nord:
                  
                               
                           
                           
                              It-territorju kollu tad-distretti ta': Avesne-sur-Helpe-Nord, Avesne-sur-Helpe-Sud, Solre-le-Château u Trélon.
                           
                        
                               
                           
                           
                              It-territorju kollu tal-muniċipalitajiet ta': Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies u Wattignies-la-Victoire.
                           
                        
            4.4.   Prova tal-oriġini:
      Kull lok tal-iproċessar u kull lok tal-maturazzjoni jeħtiġilhom jimlew “dikjarazzjoni ta' kapaċità” irreġistrata mis-servizzi tal-I.N.A.O. u li tippermetti lil dan tal-aħħar li jidentifika l-operaturi kollha. Dawn għandhom iżommu għad-dispożizzjoni tal-I.N.A.O. r-reġistri kif ukoll kull dokument meħtieġ għall-kontroll tal-oriġini, tal-kwalità u tal-kundizzjonijiet ta’ produzzjoni tal-ħalib u tal-ġobon.
      Fil-qafas tal-kontroll li jsir fuq il-karatteristiċi tal-prodott b’denominazzjoni tal-oriġini, eżami analitiku u organolettiku għandu l-għan li jassigura l-kwalità u t-tipiċità tal-prodotti ppreżentati għal dan l-eżami.
      4.5.   Metodu ta' produzzjoni:
      Il-produzzjoni tal-ħalib, u l-produzzjoni u l-manifattura tal-ġobniet iridu jsiru fiż-żona ġeografika.
      Il-ġobon huwa prodott esklussivament bil-ħalib tal-baqar ittrattat bit-tames; il-baqta hija sseparata u ma tinħasilx; titħalla tqattar weħidha; il-ġobna titmellaħ fin-niexef; il-maturazzjoni tvarja skont il-format, b’tal-anqas 5 ġimgħat għall-format bażiku, li matulhom il-qoxra tinħasel diversi drabi fis-salmura bla użu ta’ fungiċidi.
      4.6.   Rabta:
      Kienu l-irhieb tal-Abbazija ta’ Maroilles, imwaqqfa fis-seklu VII, li pperfezzjonaw il-produzzoni ta’ dan il-ġobon madwar is-sena 960. Mis-seklu XI ‘il quddiem, il-privileġ tal-produzzjoni twessa’ għall-vilaġġi ġiriein. L-irhieb tejbu r-razza tal-baqar fid-dawl tal-klime u l-produzzjoni tal-ġobon. Id-denominazzjoni ingħatat ir-rikonoxximent tal-qrati fis-17 ta’ Lulju 1955.
      Id-denominazzjoni twieldet firreġjun naturali tat-Thiérache, madwar il-belt ta’ Maroilles u tal-abbazija tagħha, bi klima friska u niedja, b’art impermeabbli li tant tiffavorixxi l-ħaxix li t-trobbija tal-bhejjem saret esklussiva; l-għarfien tal-irhieb, li għaddewh lill-popolazzjoni tal-inħawi, ippermetta l-iżvilupp armonjuż tal-Maroilles.
      4.7.   Organu ta' spezzjoni:
      
                  Isem:
               
               
                  Institut national de l’origine et de la qualité (INAO)
               
            
                  Indirizz:
               
               
                  51, rue d’Anjou, 75008 Paris
               
            
                  Tel.:
               
               
                  +33 (0)1 53 89 80 00
               
            
                  Feks:
               
               
                  +33 (0)1 53 89 80 60
               
            
                  Posta elettronika:
               
               
                  info@inao.gouv.fr
               
            L-Institut National de l’Origine et de la qualité huwa entità pubblika ta' natura amministrattiva, b'personalità ċivili, u jaqa' taħt il-Ministeru tal-Agrikoltura.
      Il-kontroll tal-kundizzjonijiet ta’ produzzjoni li għandhom denominazzjoni tal-oriġini qiegħed f’idejn l-INAO.
      
                  Isem:
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Indirizz:
               
               
                  59, boulevard Vincent Auriol, 75703 Paris Cedex 13
               
            
                  Tel.:
               
               
                  +33 (0)1 44 87 17 17
               
            
                  Feks:
               
               
                  +33 (0)1 44 97 30 37
               
            Id-DGCCRF huwa servizz tal-Ministeru tal-Ekonomija, tal-Industrija u tal-Impjiegi.
      4.8.   Tikkettar:
      Huwa obbligatorju li l-ġobniet iġibu isem id-denominazzjoni.